Bartolomeo Eŭstako

Bartholomæus Eustachius (1503-1574) (naskiĝis en San Severino Marche, en la 1503 - mortis en Fossombrone, en la 27-a de aŭgusto 1574) estis itala kuracisto kaj unu el la fondintoj de la moderna anatomio, fama dank' al siaj priskriboj rilate al la homaj oreloj, pulmoj kaj koro.

Krom siaj bonaj konoj pri la latina kaj la greka, li studis medicinon en la Universitato de Padovo kie Andreo Vesalio kaj Mateo Realdo Colombo (1516-1559) estis liaj profesoroj, kaj ili tri refaris la sciencon de la anatomio de la modernaj tempoj. Li baldaŭ famiĝis dank' al siaj profundaj kapableco kaj kono, kaj fariĝis kuracisto de la kardinaloj Karlo Borromeo kaj Giulio della Rovere (1533-1578), kiun li akompanis al Romo. Post la morto de Colombo, li fariĝis profesoro pri anatomio de la Universitato de Romo, kiu estis organizita de la papo Aleksandro la 6-a (1431-1503) kaj majeste disvolviĝis dank' al la papoj Leono la 10-a kaj Paŭlo la 3-a.

Giovanni Battista Morgagni (1682-1771) kaj Albrecht von Haller (1708-1777) asertis ke ne estas parto de la homa korpo, sur kies strukturon li ne ĵetis iom da lumo. En 1570, li fariĝis kuracisto de la kardinalo Felice Peretti di Montalto, estonta papo Pio la 5-a. En la komenco de sia kariero, Eŭstako kritikis Vesalion duondirante ke li estis preterlasanta la anatomion de Galeno. Tamen, daŭrigante siajn esplorojn post kelka tempo, li lernis aprezi la verkaron de Vesalio kaj multe laŭdis lian laboron. Lia verko Tabulæ Anatomicæ estos publikigita post lia morto far la papa medicinisto kaj korkuracisto Giovanni Maria Lancisi (1654-1720), kostopage de la papo Klemento la 11-a.

 Verkoj 
 Tabulae anatomicae, Venecio, 1552
 Examen Ossium, 1561
 De Motu Capitis (1561)
 Libellus de dentibus, (traktato pri la dentaro, 1563)
 De Vena Quae Azygos Graecis Dicitur atque de humana venae propagine, 1563
 De Renibus, (tratakto pri la renoj 1563)
 De Auditus Organis, (traktato pri la aŭdorganoj, 1564)
 Erotiam Scriptoris Vetustissimi Vocum Collectio, 1564
 Opuscula Anatomica (1564)
 Erotiani Græci Scriptoris Vetustissimi Vocum, Quæ Apud Hippocratem Sunt, Collectio. Cum Annotationibus B. Eustachii ... Ejusdemque Eustachii Libellus de Multitudine - 1566
 Erotian, Galeni et Herodoti Glossaria in Hippocratem ex recensione H. Stephani, Græce et Latine. Accesserunt emendationes H. Stephani, B. Eustachii, A. Aeringæ, etc. Recensuit, varietatem lectionis ex manuscriptis codd. Dorvillii et Mosquensi addidit, suasque animadversiones adjecit J.G.F. Franzius. Copious MS. notes, [by C. Burney] - 1780

 Literaturo 
 Personensuche
 Deutschen Nationalbibliothek
 Virtual International Authority File
 Bibliothèque Nationale de France
 Historical Anatomies on the Web
 Universitato de Virginio
 A History of Adrenal Medulla 
 History of Medicine
 CERL Thesaurus
 The Encyclopaedia Britannica: Or, Dictionary of Arts, Sciences ..., Volume 2
 New Advent

 Vidu ankaŭ 
 Andreo Vesalio (1514-1564)
 Realdo Colombo (1516-1559)Personensuche
 Gabrielo Falloppio (1523-1562)
 Giulio Della Rovere (1533-1578)Catholic Hierarchy
 Volcher Coiter (1534-1576)Personensuche
 Karlo Borromeo (1538-1584)
 Marcello Malpighi (1628-1694)Personensuche
 Giovanni Lancisi (1654-1720)NCBI
 Giovanni Battista Morgagni (1682-1771)Personensuche
 Bernhard Siegfried Albinus (1697-1770)Encyclopaedia Britannica

 Referencoj 

Kategorio:Italaj kuracistoj
Kategorio:Italaj anatomoj
Kategorio:Italaj romkatolikoj
Kategorio:Universitato de Padovo
Kategorio:Universitato de Romo
Kategorio:Historio de anatomio